หมดอารมณ์ม็อบ มุ่งหน้าเข้าสภา
จับสัญญาณ เปลี่ยนผ่าน สถานการณ์ประเทศ,คนไทยที่โลกจดจำ,กับเหตุการณ์สูญเสียนายวิชัย ศรีวัฒนประภา นักธุรกิจเจ้าของอาณาจักรธุรกิจร้านค้าปลอดภาษีคิง เพาเวอร์ และประธานสโมสรฟุตบอลเลสเตอร์ ซิตี้ ในพรีเมียร์ลีกอังกฤษ จากเหตุโศกนาฏกรรมเฮลิคอปเตอร์ตกข้างลานจอดรถสนามคิง เพาเวอร์ สเตเดียม เมืองเลสเตอร์,เป็นปรากฏการณ์ช็อกโลกที่สร้างความโศกเศร้า ไม่ใช่แค่มวลหมู่มิตรสหาย คนรู้จักในประเทศไทย,แต่บรรยากาศความเสียใจยังรวมไปถึงที่ประเทศ อังกฤษ ภาพข่าวประชาชนชาวเมืองเลสเตอร์และแฟนบอลในเมืองผู้ดีพากันมาวางดอกไม้แสดงความไว้อาลัย เจ้าสัววิชัย ผู้สร้างตำนานทำให้ทีมฟุตบอล จิ้งจอกสยาม ขึ้นแท่นแชมป์พรีเมียร์ลีกแบบเซอร์ไพรส์,คนสำคัญระดับเจ้าชายวิลเลียม แห่งราชวงศ์อังกฤษ ทรงมีแถลงการณ์แสดงความเสียพระทัย นายกฯเทเรซา เมย์ แห่งสหราชอาณาจักร ก็ชื่นชมนายวิชัยที่อยู่ในหัวใจคนมากมาย,ชาวเมืองผู้ดีไม่ยอมรับคนต่างชาติง่ายๆถ้าไม่ใช่เพราะคุณงามความดีเป็นที่ประจักษ์,สถานการณ์พิสูจน์ว่า เจ้าสัววิชัย คือตัวอย่างที่ดีของคนที่มีเหลือแล้วเผื่อแผ่กับเพื่อนมนุษย์ ทำคุณประโยชน์ให้ชาติบ้านเมือง ไม่เลือกชาติเขาชาติเรา,อานิสงส์ของการให้ด้วยใจ เลยได้ใจคนทั้งในประเทศรวมถึงทั่วโลก,ตัวจากไปแต่ยังจารึกชื่อไว้ในความทรงจำตลอดกาล,ขณะเดียวกันก็ปฏิเสธไม่ได้ว่า การสูญเสียนายวิชัยไปอย่างกะทันหัน ได้ก่อให้เกิดแรงสั่นสะเทือนต่อวงการธุรกิจและการเมืองไทยอย่างมีนัยสำคัญ,ในฐานะทุนใหญ่ติดอันดับท็อปไฟว์ของประเทศ,เจ้าสัววิชัย คือมือวางอันดับต้นๆของคนที่มีคอนเนกชันกับป้อมค่ายการเมืองแทบทุกพรรค,รู้จักกันหมดทั่วทั้งวงการอำนาจ นักการเมือง ขุนทหาร,การขาด นายทุนใหญ่ ในห้วงเข้าโหมดเลือกตั้ง ต้องมีบางพรรคกระอักกระอ่วนแน่,แต่อย่างไรก็ดี การเมืองก็ยังต้องเดินหน้าต่อไป ตามเงื่อนไขสถานการณ์โรดแม็ปที่กระชั้นเข้ามา,ทุกขณะ ตามสัญญาณล่าสุดจาก บิ๊กตู่ พล.อ.ประยุทธ์ จันทร์โอชา นายกรัฐมนตรี หัวหน้า คสช. เตรียมนัดหารือเพื่อทำการปลดล็อกการเมืองในปลายเดือนพฤศจิกายน หรือไม่ก็ต้นเดือนธันวาคมนี้,ปล่อยผี ให้ลุยเลือกตั้งอย่างเต็มรูปแบบ,ล้อกับจังหวะที่นายวิษณุ เครืองาม รองนายกฯ แพลมไต๋เป็นนัย คนที่จะลงรับสมัคร ส.ส. จะต้องมีสภาพสมาชิกพรรค 90 วันก่อนวันเลือกตั้ง ถ้าวันเลือกตั้งคือ 24 ก.พ.62 ก็จะต้องเป็นสมาชิกภายในวันที่ 26 พ.ย.61,ขีดเส้น เดดไลน์ ให้นักเลือกตั้งอาชีพหาสังกัดให้ทัน,และนั่นก็จะนำมาซึ่งบรรยากาศความโกลาหล ห้วงเวลาจากนี้จนถึงวันที่ 26 พ.ย.61 นาทีทอง เหลืออีก 20 กว่าวัน ตลาดสด ตลาดนัดการเมืองน่าจะคึกคัก,นักเลือกตั้งวิ่งย้ายพรรค ประมูลราคา โก่งค่าตัวกันฝุ่นตลบ,และนั่นยังหมายรวมถึงพวกที่ชิ่งหนีปัญหาเขต,ทับซ้อน ชนกันเองในพื้นที่ ต้องย้ายค่ายหนีไปหาโควตาลงพรรคใหม่ ไม่เว้นแม้แต่พวกที่เปิดหน้าแถลงข่าว,โชว์ตัวเข้าสังกัดแล้วก็อาจเปลี่ยนใจชิ่งหนีนาทีสุดท้าย,เพราะตามกติการัฐธรรมนูญใหม่ ปาร์ตี้ลิสต์ไม่ได้รองรับการทับซ้อนพื้นที่ ระบบจัดสรรปันส่วนผสมไม่การันตีโซนปลอดภัยให้แม้แต่พวกเบอร์ต้นๆ ถ้าได้ ส.ส.เขตเต็มโควตาก็อาจไม่ได้ลุ้นบัญชีรายชื่อ,มันคือระบบนิเวศการเมืองแบบไทยๆ,ที่แน่ๆมาถึงตรงนี้ คำตอบจากพฤติกรรมการกระทำที่ชัดขึ้นตามลำดับ กับบทนิ่งของ นายกฯลุงตู่,ขันนอตแน่น ไม่หลุดง่ายๆ,โดยเฉพาะกับด่านทดสอบท้าทายสุดในจังหวะกระโดดเข้าร่วมโรมรันพันตูในโลกโซเชียลมีเดีย เผชิญกระแสแรงเสียดทานในสงครามไซเบอร์ที่ตัวเองไม่ถนัด,โดนรุมฟัด รุมอัด เกรียนคีย์บอร์ด ด่าแรงๆก็กัดฟันทนได้,ต่อเนื่องกับช็อต ประเทศกูมี ศิลปินแร็ปใต้ดินปล่อยเพลงเนื้อหาเสียดแทงใจผู้นำรัฐบาล นายกฯลุงตู่ ก็แค่ส่ายหัว ไม่ต่อความยาวสาวความยืด,ผิดฟอร์ม ไม่ปรี๊ดแตกตามสไตล์ ลุงฉุน จุดเดือดต่ำ,แน่นอน มันคืออารมณ์ของผู้นำ คสช.ที่อยู่ในโหมดไฟต์บังคับ จำเป็นต้องตีตั๋วไปต่อ ทำได้ ยอมหมด,ลุงตู่ อยู่ในโหมดแต่งตัวรอลงสนาม,ตามจังหวะตอกหมุดย้ำอีกช็อต กับคิวล่าสุดที่นายสมคิด จาตุศรีพิทักษ์ รองนายกฯ หัวหน้าทีมเศรษฐกิจ ส่งซิกบนเวที ฟอร์บส์ โกลบอล ซีอีโอคอนเฟอเรนซ์ ต่อหน้านักลงทุนทั้งไทยและต่างประเทศ,สังหรณ์นายกฯคนต่อไปจะมีหน้าตาคล้ายๆคนเดิม,เสริมความมั่นใจ โครงการต่างๆของรัฐบาลที่ตอกเสาเข็มไว้ยังไงก็ไม่ล่มแน่,ปฏิบัติการ ปูทาง สเต็ปที่สอง หลังจากสเต็ปแรกที่นายสมคิดเป็นคนเปิดไพ่ ประกาศสนับสนุน พล.อ.ประยุทธ์เป็นผู้นำรัฐบาลต่อ เพราะทำบ้านเมืองสงบเอื้อต่อการพัฒนาการทางเศรษฐกิจ,วางเกมเป็นระบบ สมคิด คุมจังหวะนำร่องให้ ลุงตู่ เข้าเทียบท่า,ในสถานการณ์ที่ล้อกันกับการเดินหน้าขับเคลื่อนป้อมค่าย พลังประชารัฐ ที่รอคิว 4 กุมาร อย่าง นายอุตตม สาวนายน รมว.อุตสาหกรรม ว่าที่หัวหน้าพรรค นายสุวิทย์ เมษินทรีย์ รมว.วิทยาศาสตร์ฯ ว่าที่รองหัวหน้าพรรค นายสนธิรัตน์ สนธิจิรวงศ์ รมว.พาณิชย์ ว่าที่เลขาธิการพรรค นายกอบศักดิ์ ภูตระกูล รมต.ประจำสำนักนายกฯ ว่าที่โฆษกพรรค ไขก๊อกจากตำแหน่งใน ครม.,เพื่อเดินเครื่องหาเสียงแบบฟูลไทม์ เต็มเวลา,จากนั้นก็เป็นทีมงานสามมิตรที่นำโดยนายสุริยะ จึงรุ่งเรืองกิจ กับนายสมศักดิ์ เทพสุทิน จะนำกำลังอดีต ส.ส.ชุดใหญ่ เข้าร่วมสังกัดอย่างเป็นทางการ,ก่อนจบที่พระเอก นายกฯลุงตู่ ประกาศตัว รับเทียบเป็นหนึ่งในบัญชีนายกฯพรรคพลังประชารัฐ,ประเมินจากการจัดระบบ เกมยุทธ์เปิดไพ่ทีละใบของทีมหนุน ลุงตู่ ตีตั๋วต่อ เร่งเครื่องออกตัวแรงบ้าง แตะเบรกผ่อนคันเร่งบ้าง ไม่ให้โดนดักเจาะยาง ระดมอดีต ส.ส.เกรดเอ บี ซี มาอยู่ในสังกัด ประกอบกับปัจจัยที่เอื้อทั้งอำนาจการบริหารที่ถืออยู่ในมือ ทุนน้ำเลี้ยงจากบริษัทยักษ์ขุมข่ายประชารัฐที่ตุนไว้เต็มคลังแสง,พลังประชารัฐ คือพรรคที่แฝงพลังขับเคลื่อนแรงสุด,เมื่อเทียบสถานการณ์กับแชมป์เก่าพะยี่ห้อ ทักษิณ ที่อยู่ในสถานการณ์ แตกพรรค แฝง แพแตก แยกเป็นพรรคเพื่อไทย เพื่อธรรม เพื่อชาติ ฯลฯตัดคะแนนกันเอง,ในขณะที่พรรคประชาธิปัตย์ก็ตะลุมบอนชิงติ้วหัวหน้าพรรค อภิสิทธิ์ เวชชาชีวะ-นพ.วรงค์ เดชกิจวิกรม–อลงกรณ์ พลบุตร ชกหลอกบ้าง ชกจริงบ้าง โดยอาการทางใจยังไงก็ไม่เป็นทีม,ตัวแปรอย่างพรรคภูมิใจไทยก็ ใจแป้ว กับการที่ นายทุนใหญ่ จากไปอย่างกะทันหัน,ทุกป้อมค่ายต่างเต็มไปด้วยปัญหา ไม่มีพรรคไหนลงตัว,แต่ทั้งหมดทั้งปวง มันคือบรรยากาศการเมืองที่เดินหน้าเข้าสู่โหมดเลือกตั้งอย่างเป็นธรรมชาติ,ห้วงเวลาเปลี่ยนผ่านประเทศกลับคืนสู่ประชาธิปไตย,ยิ่งเป็นอะไรที่สังเกตได้ กับปรากฏการณ์ที่ ลุงกำนัน นายสุเทพ เทือกสุบรรณ อดีตหัวขบวนม็อบ กปปส.ในฐานะผู้ร่วมก่อตั้งพรรครวมพลังประชาชาติไทย เดินสายเคลื่อนไหวตามยุทธศาสตร์ คารวะแผ่นดิน,เจอคนดักด่า รุมโห่สองข้างทาง อาเจ๊ อาม่าปิดร้านใส่หน้า ห้างหรูปิดประตูไม่ต้อนรับ,บรรยากาศผิดกันอย่างลิบลับกับตอนม็อบ กปปส.กำลังขึ้นหม้อ ลุงกำนัน เรตติ้งกระฉูด,ท่ามกลางเครื่องหมายคำถาม นายสุเทพออกมา ล่อเป้า เพื่ออะไร,แน่นอนว่า มุมหนึ่งเป็นเกมเขี้ยวของนักการเมืองเก๋าอย่างนายสุเทพที่ใช้การเคลื่อนไหวชิงกระแสพื้นที่ข่าวได้แบบรายวัน แลกกับการโดนด่า ดีดลูกคิดแล้ว ยังไงก็คุ้ม,หรือมุมของเกมแฝง เขี่ยไฟชนวนขัดแย้ง ก็มีคนระแวงเหมือนกัน,แต่ที่แน่ๆในมุมของภาพรวม ณ เบื้องนี้ ประเมินอารมณ์สังคมที่สะท้อนออกมาใส่หน้า ลุงกำนัน,มันคืออาการ เหม็นเบื่อ หัวโจกม็อบ,ผู้คนหมดอารมณ์กับเกมชุมนุมป่วนเมือง โหยหาการเลือกตั้ง,ซึ่งนั่นก็โยงได้กับเหตุที่นายสุเทพต้อง กลืนน้ำลาย ไปร่วมตั้งพรรครวมพลังประชาชาติไทย ขณะที่อีกด้าน ตุ๊ดตู่ นายจตุพร พรหมพันธุ์ แกนนำกลุ่มเสื้อแดง นปช. ที่เพิ่งออกจากคุก ก็หันไปร่วมก่อตั้งพรรคเพื่อชาติเป็นฐานการเมืองของกลุ่มเสื้อแดง,ต้องดิ้นหาที่ยืนในสภา เพราะแรงมวลชนถดถอย.,ทีมการเมือง
แต่ที่แน่ๆในมุมของภาพรวม ณ เบื้องนี้ ประเมินอารมณ์สังคมที่สะท้อนออกมาใส่หน้า ลุงกำนัน มันคืออาการ เหม็นเบื่อ หัวโจกม็อบ ผู้คนหมดอารมณ์กับเกมชุมนุมป่วนเมือง โหยหาการเลือกตั้ง
เลือกตั้ง,ชุมนุมประท้วง,วิเคราะห์การเมือง,ทีมการเมือง,พรรคการเมือง,ข่าวทั่วไป